Document ID: /roh_data/filtered/Billingualer_Corpus_interleaved-de-rm.jsonl.gz/1351

This is a text translated from German to Rumantsch Grischun.
Vernehmlassung zum neuen Gesetz über den Wasserbau im Kanton Graubünden eröffnet

Der Wasserbau im Kanton Graubünden soll eine zeitgemässe gesetzliche Grundlage erhalten. Die Bündner Regierung hat das neue Gesetz über den Wasserbau im Kanton Graubünden (KWBG) zur Vernehmlassung freigegeben.

Der Wasserbau in Graubünden mit seinen weitverzweigten Fluss- und Bachsystemen ist von einer langen Tradition geprägt. Das geltende Gesetz über Bewuhrung und Verbauung der Flüsse und Wildbäche stammt aus dem Jahr 1870. Es regelt den kantonalen Wasserbau, der im Dienst des Hochwasserschutzes steht. Zahlreiche Bestimmungen sind jedoch nicht mehr zeitgemäss. Daher soll das geltende Gesetz totalrevidiert und durch das neue Gesetz über den Wasserbau im Kanton Graubünden ersetzt werden. Dieses sieht vor, die Zuständigkeiten im Bereich des Wasserbaus wie bis anhin bei den Gemeinden zu belassen. Der Kanton übernimmt unterstützende, koordinierende und aufsichtsrechtliche Aufgaben bei der Projektierung, Genehmigung und Subventionierung von Wasserbauprojekten. Diese Projekte beinhalten Massnahmen wie Verbauungen, Eindämmungen, Korrektionen oder Rückhalteanlagen für Geschiebe, aber auch Renaturierungen zur Verbesserung des ökologischen Gewässerzustands. Zudem wird mit dem neuen Gesetz ein modernes Projektgenehmigungsverfahren eingeführt, das sämtliche Koordinationsaufgaben erfüllt und den Rechtsschutz gebührend berücksichtigt. Schliesslich soll die kantonale Subventionierung von Wasserbauprojekten an die bundesrechtlichen Vorgaben im Zuge der Neugestaltung des Finanzausgleichs und der Aufgabenteilung zwischen Bund und Kantonen (NFA) angepasst werden. Die Vernehmlassungsunterlagen sind auf der Homepage des kantonalen Tiefbauamts unter

www.tiefbauamt.gr.ch/wasserbau/

abrufbar. Die Vernehmlassung dauert bis zum 15. Februar 2008.

Regierung genehmigt Erarbeitung des "Dicziunari per la scola primara"

Als Ergänzung zur neuen Generation Sprachbücher genehmigt die Regierung die Erarbeitung und Produktion des "Dicziunari per la scola primara" samt Hör-CD. Das neue Wörterbuch gründet auf Langenscheidts "Grundschulwörterbuch Deutsch" und "Grundschulwörterbuch Französisch" und passt diese Werke den Bedürfnissen der rätoromanischen Schule an. Im Wesentlichen besteht das neue Wörterbuch aus einem Grundwortschatz von rund 1'100 Begriffen. Ergänzend dazu ermöglicht eine Hör-CD auch einen auditiven Zugang zum Grundwortschatz. Das neue Wörterbuch für die 2. Primarklasse soll entsprechend dem Zeitplan des Grobkonzepts "Rumantsch Grischun in der Schule" erstmals ab dem Schuljahr 2008/09 zur Verfügung stehen.

Tarife im Sonderschulbereich sind bestimmt

Die Regierung hat die Tarife für die Abgeltung von pädagogisch-therapeutischen Massnahmen (Legasthenie-/Dyskalkulietherapie, Logopädie) im Sonderschulbereich für das Jahr 2008 festgelegt. Die neuen Ansätze betragen je nach Therapie zwischen 35 Franken und 91 Franken pro Stunde.

Im Rahmen der Neugestaltung des Finanzausgleichs und der Aufgabenteilung zwischen Bund und Kantonen (NFA) gehen der Sonderschulbereich einschliesslich der pädagogisch-therapeutischen Massnahmen in die Verantwortung der Kantone über. Graubünden ist damit verpflichtet, ab 1. Januar 2008 die Leistungen der Eidgenössischen Invalidenversicherung (IV) im Sonderschulbereich und damit auch im Bereich der pädagogisch-therapeutischen Massnahmen zu übernehmen.

Aus Gemeinden und Regionen

- Ausserdomleschg: An den Zusammenschluss der Gemeinden Feldis/Veulden, Scheid, Trans und Tumegl/Tomils sichert die Regierung aus dem Finanzausgleichsfonds einen Förderbeitrag von 2'800'000 Franken zu.

- Bever, Samedan und Zuoz: Die Regierung genehmigt die Verträge zwischen dem Kanton Graubünden und den Gemeinden Bever, Samedan und Zuoz betreffend Übernahme gemeindepolizeilicher Aufgaben durch die Kantonspolizei Graubünden.

- Madulain: Dem Abwasserverband Oberengadin wird ein Beitrag von 15'000 Franken an das Auenrevitalisierungsprojekt Val Greva gewährt.

- Region Oberengadin: Die von der Region Oberengadin beschlossene Anpassung der regionalen Richtplanung in den Bereichen Landschaftsschutz, touristische Transportanlagen sowie Beschneiungsanlagen wird von der Regierung genehmigt.

- Poschiavo: In der Gemeinde Poschiavo wird innerorts im Dorfkern "Borgo" die Höchstgeschwindigkeit auf 30 km/h festgelegt und eine "Tempo-30-Zone" mit Einbezug der Kantonsstrasse Poschiavo - Cologna eingeführt. Die Hauptstrasse ist von dieser Massnahme nicht betroffen. Im Dorfkern bei der Kirche S. Vittore wird unter Einbezug verschiedener Strassen eine Fussgängerzone eingeführt.

- Safien: Die Regierung sichert der Gemeinde Safien unter Vorbehalt eines Bundesbeitrages von 50 Prozent an die anrechenbaren Kosten der Gesamtmelioration von 7'500'000 Franken einen Kantonsbeitrag von 2'625'000 Franken zu.

- Zernez: Der Generelle Erschliessungsplan "Zernez Clüs" der Gemeinde Zernez vom 29. August 2007 wird genehmigt.

Kantonsbeiträge an verschiedene Institutionen

- Stifung Hof de Planis: Der Stiftung Hof de Planis, Stels, wird an die Erweiterung/Renovation des Seminar- und Gästehauses Hof de Planis ein zinsloses Investitionshilfedarlehen des Bundes von 400'000 Franken zugesichert.

- Integrationsförderung: Die Regierung hat für acht Projekte zur Förderung der sozialen Integration der im Kanton Graubünden lebenden Ausländerinnen und Ausländer Beiträge von insgesamt rund 100'000 Franken gesprochen.

- Tourismusorganisation Engadin St. Moritz: Der Tourismusorganisation Engadin St. Moritz (TOESTM) wird an die Transformationskosten von 4'000'000 Franken zur Bildung einer Destinationsmanagement-Organisation (DMO) ein Beitrag von 1'800'000 Franken zugesichert. Die Beitragszahlung wird etappiert und ist unter anderem mit der Auflage verbunden, eine Leistungsvereinbarung mit dem Departement für Volkswirtschaft und Soziales abzuschliessen.

Strassenprojekte

Die Regierung hat insgesamt 2'300'000 Franken für den Bau und die Sanierung des folgenden Strassenabschnittes bewilligt:

- Calancastrasse: Baumeisterarbeiten, Umfahrung Steinbruch Arvigo

Personelles

Jakob Frauchiger, wohnhaft in Hilterfingen, ist zum Departementssekretär des Departements für Volkswirtschaft und Soziales gewählt worden.

Gremium: Regierung

Quelle: dt Standeskanzlei Graubünden

Data: 08.11.2007

Avert la consultaziun tar la nova lescha davart la correcziun dals curs d'aua en il chantun Grischun

La correcziun dals curs d'aua en il chantun Grischun duai survegnir ina basa legala moderna. La regenza grischuna ha avert la consultaziun tar la nova lescha davart la correcziun dals curs d'aua en il chantun Grischun (LCCA).

En il Grischun - che ha in sistem vast da flums e d'auals - ha la correcziun dals curs d'aua ina lunga tradiziun. La lescha vertenta davart la construcziun da rempars e dustanzas cunter flums e torrents datescha da l'onn 1870. Ella regla la correcziun chantunala dals curs d'aua che serva a la protecziun cunter aua gronda. Bleras disposiziuns èn dentant antiquadas. Perquai duai la lescha vertenta vegnir revedida totalmain e vegnir remplazzada tras la nova lescha davart la correcziun dals curs d'aua en il chantun Grischun. Questa lescha nova prevesa da laschar las cumpetenzas en il sectur da la correcziun dals curs d'aua sco fin ussa tar las vischnancas. Il chantun surpiglia incumbensas da sustegn, da coordinaziun e da surveglianza tar la projectaziun, tar l'approvaziun e tar il subvenziunament da projects per la correcziun dals curs d'aua. Quests projects cuntegnan mesiras sco rempars, arginaziuns, correcziuns u stabiliments per retegnair gera e laina da grava, ma er renaturalisaziuns per meglierar il stadi ecologic da las auas. Tras la nova lescha vegn plinavant introducida ina procedura moderna per approvar ils projects. Questa procedura ademplescha tut las incumbensas da coordinaziun e resguarda la protecziun giuridica. La finala duain las subvenziuns chantunalas per projects per la correcziun dals curs d'aua vegnir adattadas a las prescripziuns dal dretg federal, e quai en connex cun la nova concepziun da la gulivaziun da finanzas e da la repartiziun da las incumbensas tranter la confederaziun ed ils chantuns (NGF).

Ils documents da consultaziun stattan a disposiziun sin la pagina d'internet da l'uffizi chantunal da construcziun bassa sut

www.tiefbauamt.gr.ch/wasserbau

. La consultaziun dura fin ils 15 da favrer 2008.

Persuna che dat infurmaziuns:

Orlando Nigg, collavuratur giuridic tar il departament da construcziun, traffic e selvicultura dal Grischun, tel. 081 257 36 18

La regenza approvescha l'elavuraziun dal "dicziunari per la scola primara"

Per cumplettar la nova generaziun da cudeschs da lingua approvescha la regenza l'elavuraziun e la producziun dal "dicziunari per la scola primara" inclusiv in disc cumpact auditiv. Quest nov dicziunari sa basa sin il "dicziunari tudestg per la scola da basa" e sin il "dicziunari franzos per la scola da basa" da Langenscheidt ed adatta questas ovras als basegns da las scolas rumantschas. La part centrala da quest dicziunari è in vocabulari fundamental da circa 1'100 noziuns. In disc cumpact auditiv pussibilitescha supplementarmain in access al vocabulari fundamental sur l'ureglia. Quest nov dicziunari per la 2. classa primara duai - confurm a l'urari dal concept general "rumantsch grischun en scola" - star a disposiziun per l'emprima giada a partir da l'onn da scola 2008/09.

Fixà las tariffas en il sectur da las scolas spezialas

La regenza ha fixà las tariffas per l'onn 2008 per indemnisar las mesiras pedagogic-terapeuticas (terapia da legastenia/discalculia, logopedia) en il sectur da las scolas spezialas. Las novas tariffas importan tut tenor la terapia tranter 35 francs e 91 francs per ura.

En il rom da la nova concepziun da la gulivaziun da finanzas e da las incumbensas tranter la confederaziun ed ils chantuns (NGF) vegn il sectur da la scola speziala inclusiv las mesiras pedagogic-terapeuticas surdà a la responsabladad dals chantuns. Pervia da quai è il Grischun obligà da surpigliar a partir dal 1. da schaner 2008 las prestaziuns da l'assicuranza federala d'invaliditad (AI) en il sectur da las scolas spezialas ed uschia er en il sectur da las mesiras pedagogic-terapeuticas.

Da vischnancas e da regiuns

- Tumleastga dador: A la fusiun da las vischnancas da Veulden, da Sched, da Tràn e da Tumegl garantescha la regenza ina contribuziun da promoziun da 2'800'000 francs or dal fond da gulivaziun da finanzas.

- Bever, Samedan e Zuoz: La regenza approvescha ils contracts tranter il chantun Grischun e las vischnancas da Bever, da Samedan e da Zuoz per laschar surpigliar la polizia chantunala incumbensas da la polizia communala.

- Madulain: Al consorzi per aua persa da l'Engiadin'ota vegn pajada ina contribuziun da 15'000 francs per il project da revitalisar las zonas umidas "Val Greva".

- Regiun da l'Engiadin'ota: L'adattaziun da la planisaziun directiva regiunala en ils secturs da la protecziun da la cuntrada, dals implants turistics da transport sco er dals indrizs d'ennavar che la regiun da l'Engiadin'ota ha concludi vegn approvada da la regenza.

- Puschlav: En la vischnanca da Puschlav vegn fixada la sveltezza maximala a 30 km/h ed introducida ina "zona da tempo 30" per il center dal vitg "Borgo", e quai integrond la via chantunala Puschlav - Cologna. La via principala n'è betg pertutgada da questa mesira. En il center dal vitg tar la baselgia da S. Vittore vegn - integrond differentas vias - introducida ina zona da pedunas e da peduns.

- Stussavgia: Cun resalva d'ina contribuziun federala da 50 pertschient garantescha la regenza a la vischnanca da Stussavgia ina contribuziun chantunala da 2'625'000 francs als custs imputabels da la meglieraziun generala che custa en tut 7'500'000 francs.

- Zernez: Il plan general d'avertura "Zernez Clüs", concludì da la vischnanca da Zernez ils 29 d'avust 2007, vegn approvà.

Contribuziuns chantunalas a differentas instituziuns

Fundaziun "Hof de Planis": A la fundaziun "Hof de Planis", Stels, vegn garantì in credit d'agid d'investiziun senza tschains da la confederaziun da 400'000 francs per engrondir e per renovar la chasa da seminari e da giasts "Hof de Planis".

- Promoziun da l'integraziun: La regenza ha approvà contribuziuns da totalmain circa 100'000 francs per otg projects che promovan l'integraziun sociala da persunas estras che vivan en il chantun Grischun:

- Organisaziun da turissem Engiadina San Murezzan: A l'organisaziun da turissem Engiadina San Murezzan vegn garantida ina contribuziun dad 1'800'000 francs als custs da transfurmaziun da 4'000'000 francs per furmar in'organisaziun per la gestiun da destinaziuns (OGD). La contribuziun vegn pajada en etappas ed è colliada tranter auter cun la cundiziun da far ina cunvegna da prestaziun cun il departament d'economia publica e fatgs socials.

Projects da vias

La regenza ha approvà totalmain 2'300'000 francs per construir e per sanar il suandant traject da via:

- via da Calanca: lavurs d'impressari, sviament tar la chava da crappa dad Arvigo

Fatgs dal persunal

Jakob Frauchiger, domicilià a Hilterfingen, è vegnì elegì sco secretari dal departament d'economia publica e fatgs socials.

Gremi: regenza

Funtauna: rg chanzlia chantunala dal Grischun

Data: 08.11.2007